CELEX: 21993D0219(01)
Language: el
Date: 1992-12-22 00:00:00
Title: Απόφαση αριθ. 2/92 της επιτροπής συνεργασίας ΕΟΚ-Αγίου Μαρίνου της 22ας Δεκεμβρίου 1992 σχετικά με τις νομοθετικές, ρυθμιστικές και διοικητικές διατάξεις που εφαρμόζονται στην Κοινότητα όσον αφορά τον τελωνειακό τομέα για έγκριση από τη Δημοκρατία του Αγίου Μαρίνου

Avis juridique important

|

21993D0219(01)

Απόφαση αριθ. 2/92 της επιτροπής συνεργασίας ΕΟΚ-Αγίου Μαρίνου της 22ας Δεκεμβρίου 1992 σχετικά με τις νομοθετικές, ρυθμιστικές και διοικητικές διατάξεις που εφαρμόζονται στην Κοινότητα όσον αφορά τον τελωνειακό τομέα για έγκριση από τη Δημοκρατία του Αγίου Μαρίνου  

Επίσημη Εφημερίδα αριθ. L 042 της 19/02/1993 σ. 0023 - 0028

ΑΠΟΦΑΣΗ αριθ. 2/92 ΤΗΣ ΕΠΙΤΡΟΠΗΣ ΣΥΝΕΡΓΑΣΙΑΣ ΕΟΚ-ΑΓΙΟΥ ΜΑΡΙΝΟΥ της 22ας Δεκεμβρίου 1992 σχετικά με  τις νομοθετικές, ρυθμιστικές και διοικητικές διατάξεις που εφαρμόζονται στην Κοινότητα όσον αφορά  τον τελωνειακό τομέα για έγκριση από τη Δημοκρατία του Αγίου Μαρίνου(93/102/ΕΟΚ)Η  ΕΠΙΤΡΟΠΗ ΣΥΝΕΡΓΑΣΙΑΣ, Έχοντας υπόψη την προσωρινή συμφωνία, μεταξύ της Ευρωπαϊκής Οικονομικής Κοινότητας και της  Δημοκρατίας του Αγίου Μαρίνου, και ιδίως το άρθρο 6 παράγραφος 1, Εκτιμώντας ότι, σύμφωνα με τις διατάξεις αυτού του άρθρου, η Δημοκρατία του Αγίου Μαρίνου εγκρίνει,  με ισχύ από την έναρξη ισχύος της συμφωνίας, όσον αφορά την τελωνειακή ένωση, τις νομοθετικές,  ρυθμιστικές και διοικητικές διατάξεις που εφαρμόζονται στον τελωνειακό τομέα από την Κοινότητα και  είναι αναγκαίες για τη σωστή λειτουργία αυτής της τελωνειακής ένωσης 7 ότι είναι αναγκαίο να  προβλεφθεί, σ' αυτό το πλαίσιο, ποιες είναι οι αναγκαίες διατάξεις καθώς και ενδεχομένως οι  λεπτομέρειες εφαρμογής τους για τη Δημοκρατία του Αγίου Μαρίνου 7 ότι αυτές οι διατάξεις είναι οι  διατάξεις που εμφαίνονται στο κείμενο που ισχύει πάντοτε στην Κοινότητα 7 ότι αυτές οι διατάξεις  εφαρμόζονται από τη Δημοκρατία του Αγίου Μαρίνου έναντι εισαγωγών σ' αυτήν τη χώρα προελεύσεως  τρίτων χωρών, ΑΠΟΦΑΣΙΖΕΙ: Άρθρο 1 Οι διατάξεις που περιλαμβάνονται στις πράξεις που εμφαίνονται στον  κατάλογο ο οποίος επισυνάπτεται στην παρούσα απόφαση εγκρίνονται, τηρουμένων των αναλογιών, από τη  Δημοκρατία του Αγίου Μαρίνου με τους όρους και λαμβανομένων υπόψη των λεπτομερειών εφαρμογής που  προβλέπονται σ' αυτόν τον κατάλογο. Η επιτροπή συνεργασίας μπορεί να τροποποιήσει τον κατάλογο που επισυνάπτεται στην παρούσα απόφαση. Άρθρο 2 Όταν οι διατάξεις που περιλαμβάνονται στις πράξεις που εμφαίνονται στον κατάλογο ο οποίος  επισυνάπτεται στην παρούσα απόφαση προβλέπουν ότι, για τη ρύθμιση ορισμένων περιπτώσεων, πρέπει να  ληφθεί απόφαση από την Επιτροπή των Ευρωπαϊκών Κοινοτήτων, αυτή η απόφαση λαμβάνεται από τις αρχές  της Δημοκρατίας του Αγίου Μαρίνου ύστερα από προηγούμενη συμφωνία της επιτροπής συνεργασίας. Αυτές  οι αρχές εμπνέονται κατά τις αποφάσεις αυτές από τη νομολογία του δικαστηρίου και την πρακτική που  ακολουθεί η Επιτροπή. Άρθρο 3 Η παρούσα απόφαση αρχίζει να ισχύει την 1η Ιανουαρίου 1993. Βρυξέλλες, 22 Δεκεμβρίου 1992. Για την επιτροπή συνεργασίας Ο Πρόεδρος Pietro GIACOMINI